Source: http://docplayer.fi/107871-Unescon-suomessa-maailmanperintokohteet.html
Timestamp: 2017-11-25 02:47:33+00:00
Document Index: 11855189

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

UNESCOn. Suomessa. maailmanperintökohteet - PDF
Download "UNESCOn. Suomessa. maailmanperintökohteet"
1 UNESCOn Suomessa maailmanperintökohteet
2 Maailmanperintökohteet on esitelty UNESCOn Maailmanperintökeskuksen sivuilla osoitteessa
3 MAAILMANPERINTÖ yhteinen aarteemme Yleissopimus maailman kulttuuri- ja luonnonperinnön suojelemiseksi vuodelta 1972 on yksi UNESCOn arvostetuimpia ja tunnetuimpia sopimuksia. Vuoteen 2012 mennessä sopimukseen oli liittynyt 188 valtiota. Maailmanperintösopimuksen tavoitteena on ihmiskunnan ainutlaatuisen kulttuuri- ja luonnonperinnön säilyttäminen, hoidon järjestäminen, arvostuksen lisääminen ja tiedon jakaminen. Sopimus luo pohjan kansainväliselle yhteistyölle kulttuuri- ja luonnonperinnön vaalimiseksi, kunnostamiseksi ja pelastamiseksi silloinkin, kun kansalliset voimavarat eivät tehtävään riitä. Maailmanperinnön vaaliminen Maailmanperinnön vaaliminen on ihmiskunnan yhteinen asia. Jokaisen kansakunnan historia heijastuu niin aineellisessa kuin aineettomassa perinnössä. Aineettomassa perinnössä kyse on tiedoista, taidoista, käsityksistä ja perinteistä. Aineellisessa perinnössä historia ilmenee konkreettisina esineinä, rakennettuina kulttuuriympäristöinä, kulttuurimaisemina ja ainutlaatuisina luonnonpaikkoina. Maailmanperintösopimus kohdistuu aineellisen perinnön suojeluun ja hoitoon, jotta se siirtyisi mahdollisimman aitona tuleville sukupolville. Maailmanperintökohteet Sopimuksen jäsenmaat voivat esittää alueellaan sijaitsevia kohteita maailmanperintöluetteloon. Luetteloon pääseminen edellyttää kulttuuriperintökohteelta, että se on inhimillisen luovuuden mestariteos tai poikkeuksellisen merkittävä todiste olemassa olevasta tai jo hävinneestä kulttuurista. Kohde voi olla merkittävää historiallista aikakautta edustava rakennustyyppi tai kuvastaa tietyn kulttuurin perinteistä asutusta. Se voi myös liittyä tapahtumiin, eläviin perinteisiin, aatteisiin, uskontoihin ja uskomuksiin tai taiteellisiin ja kirjallisiin teoksiin. Kulttuurimaisemat ovat ihmisen ja luonnon pitkään jatkuneen vuorovaikutuksen muokkaamia kulttuuriympäristöjä. Luonnonperintökohde voi kertoa maapallon historian tärkeästä kehitysvaiheesta tai olla esimerkki käynnissä olevasta ekologisesta tai biologisesta muutoksesta. Se voi myös olla uhanalaisten eliölajien tyyssija tai edustaa poikkeuksellisen kaunista maisemaa. Suomen kohteista on lisätietoa sivuilla
4 VANHA RAUMA Vanha Rauma on Pohjoismaiden laajin yhtenäisenä säilynyt puukaupunkialue. Se on yhä kaupungin sydän, jossa asutaan, eletään, käydään kauppaa, tehdään työtä ja harrastetaan ympäri vuoden historiallisessa ympäristössä. Vanhan Rauman 29 hehtaarin suuruisella alueella on yli 600 rakennusta, joista suurin osa on yksityishenkilöiden omistamia. Asukkaita Vanhassa Raumassa on 800. Vilkas kaupankäynti on keskittynyt torin ympärille. Puutaloidyllin lisäksi Vanhaan Raumaan kuuluu kiinteästi 1400-luvulla rakennettu Pyhän Ristin kirkko. Se on entinen fransiskaaniluostarin kirkko, jonka kuorissa on näyttäviä keskiaikaisia maalauksia Kyl Raum o ain Raum Vuonna 1442 privilegiokirjansa saaneen Rauman kaupungin keskusta Vanha Rauma on rakentunut vuoden 1682 kaupungin palon jälkeen tiiviiksi kaupunkikeskustaksi. Se on 1900-luvun alkuun asti toiminut rakennettuna Raumana ja on edelleen kaupungin sykkivä sydän. Vanhassa Raumassa kapeat kadut noudattavat keskiajalta peräisin olevia linjoja ja niitä reunustavat osin luvulla rakennetut talot. Nykyistä rakennuskantaa leimaa 1890-luvun purjelaivakauden suuruuden aika. Moni pääkadun rakennus sai tuolloin koristeellisen uusrenessanssivuorauksen. Rauman toiminnallinen keskus on Kauppatori ja sen lähistön liikekadut. Niiden varsilla on parisataa kauppaa, viehättäviä ravintoloita ja kahviloita sekä taiteilijoiden työhuoneita. Koordinaatit: 61º 7 49 N, 21º E
5 Vanha Rauma merkittiin maailmanperintöluetteloon vuonna Vanha Rauma on rakennushistoriallinen kokonaisuus, jonka autenttisuus perustuu hyvin säilyneeseen historialliseen rakennuskantaan, osittain keskiaikaisperäiseen katuverkostoon sekä elävään yhdyskuntaan, jossa asuminen ja kaupankäynti lomittuvat toisiinsa.
6 SUOMENLINNA Helsingin edustan saarille 1748 perustettu Suomenlinnan merilinnoitus on yksi Suomen kulttuuriaarteista. Oman erityispiirteensä linnoitukselle antaa sen merkitys kolmen valtion Ruotsin, Venäjän ja Suomen puolustuksessa. Suomenlinnan rakentaminen alkoi Augustin Ehrensvärdin johdolla 1700-luvun puolivälissä, kun Ruotsi halusi parantaa puolustustaan Venäjää vastaan. Aikalaiset kutsuivat Suomenlinnaa Pohjolan Gibraltariksi, ja linnoituksen uskottiin olevan valloittamaton. Suomenlinna kuitenkin antautui venäläisten piirityksessä vuonna 1808 ja siitä tuli vilkas venäläinen varuskuntakaupunki yli sadan vuoden ajaksi. Linnoitus vaurioitui pahoin englantilais-ranskalaisen laivaston tykkitulessa Krimin sodan aikana vuonna Tämän jälkeen venäläiset ryhtyivät uudistamaan linnoitusta ja rakensivat uuden meripuolustusrintaman hiekkavalleineen. Linnoitus on myös elävä kaupunginosa, jossa asuu 850 asukasta. Linnoituslaitteisiin ja vanhoihin varuskuntarakennuksiin on kunnostettu asuntoja, työtiloja, kokous- ja juhlatiloja, ravintoloita sekä museoita. Suomenlinnassa vierailee vuosittain noin kävijää. Itsenäisyyden aika Itsenäistymisen myötä Suomenlinnasta tuli suomalainen varuskunta. Kansalaissodan jälkeen linnoituksessa toimi vuoden ajan punaisten sotavankien vankileiri. Toisen maailmansodan aikana Suomenlinnalla oli vielä tärkeä tehtävä ilmapuolustuksessa, ja se toimi sukellusvenetukikohtana. Linnoitus siirtyi siviilihallintoon vuonna 1973, mutta sotilaallista perinnettä jatkaa saarilla toimiva Merisotakoulu. Koordinaatit: N, E
7 Suomenlinna on epäsäännöllinen bastionilinnoitus, joka on rakennettu korkeussuhteiltaan vaihtelevaan maastoon ja erillisille saarille. Suomenlinna liitettiin maailmanperintöluetteloon vuonna 1991 säilytettäväksi jälkipolville esimerkkinä 1700-luvun eurooppalaisesta linnoitusarkkitehtuurista.
8 PETÄJÄVEDEN vanha kirkko Päijänteeseen laskevan järvireitin varrella oleva kirkko rakennettiin vuosina Jaakko Klemetinpoika Leppäsen johdolla. Kellotapulin rakentamisesta 1820-luvulla vastasi Leppäsen pojanpoika Erik Jaakonpoika Leppänen. Kirkko jäi autioksi 1879 salmen vastarannalle rakennetun uuden kirkon valmistuttua. Sitä ei kuitenkaan purettu. Kirkonkellot jäivät tapuliin ja kirkkotarha oli hautausmaana. Kirkon kunnostuksessa on sen rakenteita vahvistettu ja paanukatto uusittu. Nykyisin kirkkoa käytetään kesäisin. maalauskoristelua. Kirkon sisustus on säilynyt lähes alkuperäisenä. Penkit ovat käytössä kiiltäviksi kuluneita. Lattialankut ovat lyhyitä, jotta ne on voitu nostaa pois lattian alle 1700-luvulla tehtyjä hautauksia varten. Barokin ja renessanssin vaikutteita Ulkopuolelta kirkko on monien muiden ristikirkkojen kaltainen. Vesikatto on jyrkkä ja ristivarsien päistä aumattu. Kulku kirkkoon on tapulin pohjakerroksen kautta. Sen ristinmuotoisen sisätilan sakarat kapenevat barokin suosiman valeperspektiivin tapaan. Kirkon sisällä paljastuvat sen rakennustaiteelliset ja -tekniset erityisarvot. Tilavaikutelma on kuin renessanssin keskeiskirkoissa. Kirkkosalin ristivarsissa on korkeat tynnyriholvit ja ristikeskuksen yllä kulmikas kupoli. Holvauksen veistolaudat on kiinnitetty kattotuoleihin, jotka ovat seinien ja niiden päällä lepäävän sidehirsirakenteen varassa. Vain holvien peiterimoissa ja seiniä jäykistävissä sidehirsissä on Koordinaatit: N, E
9 Petäjäveden vanha kirkko on maailmanperintöluetteloon vuonna 1994 merkitty pohjoisen puuarkkitehtuurin muistomerkki. Se on esimerkkinä siitä, kuinka paikalliset rakennusmestarit sovelsivat läntisen kulttuurin ja luterilaisen kirkon äärialueilla keskieurooppalaisen arkkitehtuurin aineksia ikivanhaan hirsisalvostekniikkaan.
10 VERLAN puuhiomo ja pahvitehdas Verlan puuhiomo ja pahvitehdas on ainutlaatuinen ja eheä tehdaskokonaisuus Suomen metsäteollisuuden varhaisvuosilta. Kokonaisuutta täydentävät alueen työväenasunnot ja lukuisat muut rakennukset. Insinööri Hugo Neuman perusti vuonna 1872 Verlan puuhiomon Mäntyharjun uittoreitin alajuoksulle. Puuhiomo kuitenkin paloi neljä vuotta myöhemmin ja toiminta loppui. Uusi yhtiö perustettiin 1882 ja puuhiomon yhteyteen rakennettiin pahvitehdas. Pahviarkkien kuivaamo tuhoutui tulipalossa vuonna 1892 ja tilalle tehtiin nelikerroksinen punatiilinen kuivaamorakennus. Myöhemmin myös puuhiomo ja pahvitehdas muurattiin tiilestä. Tehtaan päätuote oli valkoinen puupahvi, jota valmistettiin erivahvuisina laatuina. Verlan pahvi sai markkinoilla hyvän maineen, ja sitä myytiin muun muassa Venäjälle ja Keski-Eurooppaan. Verlan puuhiomo ja pahvitehdas avattiin museona vuonna 1972 ja se on avoinna kesäisin. Autenttisessa museossa kaikki koneet ja laitteet ovat paikoillaan. Vieras voi oppaan johdolla tutustua pahvinteon eri työvaiheisiin. Hyvin säilynyt kokonaisuus Tehdasrakennusten lisäksi Verlaan kuuluvat isännöitsijän asunto eli Patruunan pytinki vuodelta 1885, keilaradan paviljonki, palokalustovaja, tuote- eli kollavarasto sekä myllymakasiini. Tehdastoiminta synnytti Verlankosken rannoille kylä- ja tehdasyhdyskunnan, josta kertovat alueella säilyneet työväen asuinrakennukset, sauna, mylly, seurantalo ja kauppa. Koordinaatit: N, E
11 Verla on hyvin säilynyt esimerkki siitä pienimuotoisesta, maaseudulle syntyneestä teollisuudesta, joka 1800-luvulla ja 1900-luvun alussa menestyi hyvin Euroopan pohjoisosissa ja Pohjois-Amerikassa. Näistä varhaisista teollisuusyhdyskunnista vain muutama on säilynyt meidän päiviimme asti. Kohde otettiin luetteloon v Museon omistaa ja ylläpitää UPM-Kymmene Oyj
12 SAMMALLAHDENMÄKI Sammallahdenmäen röykkiöt kuuluvat pronssikaudella läntiseen Suomeen levinneen skandinaavisen pronssikulttuurin piiriin. Sen mukana tuli uusi hautaustapa: vainajat haudattiin kiviröykkiöihin, jotka tehtiin kallioille meren äärelle. Sammallahdenmäen röykkiökalmiston vanhimmat röykkiöt sijaitsevat alueen pohjoispäässä, kallioiden korkeimmalla kohdalla. Kalliolta toiselle kiemurteleva polku johtaa alas kohti Saarnijärveä, joka vielä pronssikaudella oli merenlahti. Polun varsilla on kivistä koottuja hautaröykkiötä: matalia pikkuröykkiöitä ja suuria hiidenkiukaita. Aivan järven rannassa sijaitsevat Sammallahdenmäen nuorimmat haudat. Sammallahdenmäen kalmiston tekevät ainutlaatuiseksi sen tunnetuimmat yksittäiset muinaisjäännökset nelikulmainen, lattiamaisen tasainen Kirkonlaattia sekä vallimainen Huilun pitkä raunio. Molemmat erikoislaatuiset röykkiöt on tutkittu jo vuonna Näissä tutkimuksissa röykkiöistä ei löytynyt esineitä. Ne on tulkittu hautaröykkiöiksi rakenteidensa perusteella. Uusimmissa tutkimuksissa on useista röykkiöistä löydetty palanutta ihmisen luuta, joten röykkiöihin on tehty polttohautauksia. Yhden röykkiön sisällä oli kaksi kivipaasista tehtyä arkkua ja pronssisen sarjarannerenkaan katkelma. Palaneista luista tehtyjen ajoitusten mukaan kallion korkeimmalla kohdalla olevat röykkiöt ajoittuvat pronssikauden alkupuoliskolle, ekr. Alempana rannassa sijaitseva paasiarkkuröykkiö ajoittuu rautakauden alkuun. Koordinaatit: N, E
13 Sammallahdenmäki merkittiin maailmanperintöluetteloon v Suomen ensimmäisenä arkeologisena kohteena. Röykkiöalue on ainutlaatuinen kokonaisuus, joka kertoo skandinaavisella pronssikaudella ja varhaisella rautakaudella ( ekr.) eläneen yhteisön uskonnosta ja hautaustavoista Länsi-Suomessa.
14 STRUVEN ketju Nimensä astemittausketju on saanut saksalaissyntyiseltä tähtitieteilijä F.G.W. Struvelta, joka päätti 1800-luvun alkupuolella selvittää maapallon muotoa kolmiomittauksilla ja tähtitieteellisillä havainnoilla. Ketju kulkee Pohjoisen jäämeren rannalta Mustallemerelle ja sillä on pituutta noin 2820 kilometriä. Mittaukset ketjulla suoritettiin vuosina Alkujaan ketju kulki Venäjän ja Ruotsin alueella, mutta nykyään kymmenen maan alueella. Nämä valtiot ovat Norja, Ruotsi, Suomi, Venäjä, Viro, Latvia, Liettua, Valko-Venäjä, Moldova ja Ukraina. Ketjun pisteistä 34 on valittu edustamaan koko mittausta näiden maiden yhteisenä maailmanperintönä. Ketju kulkee halki Suomen lähes 1000 kilometrin matkalla. Maapallon mittanauha Struven ketju oli ensimmäinen pitkä ja tarkka astemittaus, jonka avulla voitiin määrittää maapallon muoto. Se oli suuri askel maailmankuvan ja tieteen kehityksessä. Se on myös hyvä esimerkki eri maiden tiedemiesten varhaisesta ja tuloksellisesta yhteistyöstä, johon valtioiden hallitsijat olivat sitoutuneet. Stuorrahanoaivi N, E Aavasaksa N E Alatornion kirkko N E Oravivuori N E Porlammi N E Mustaviiri N, E Suomen pisteiden koordinaatit
15 Struven ketju Struve Geodetic Arc hyväksyttiin Suomen ja yhdeksän muun maan yhteiseksi maailmanperintökohteeksi vuonna Se edustaa tieteen ja tekniikan historiaa, ja on ensimmäinen kohde, joka ulottuu näin monen maan alueelle. Luettelon 34 pisteen lisäksi ketjun muut pisteet on suojeltu kansallisin toimin.
16 MERENKURKUN saaristo Merenkurkku oli viime jääkauden aikana Pohjois-Euroopan peittäneen mannerjäätikön keskuksessa. Jäämassa pusersi maan kuoren kilometrin alemmaksi. Sulavan jään reuna muotoili Merenkurkun pyykkilautamoreenikentät. Merenkurkun alue on matalaa ja sen vedenalainen luonto ja maaekosysteemit muuttuvat jatkuvasti. Maailmanperintöalueella on 5600 saarta, mutta suurin osa 1944 km 2 alueesta on vettä. Jään painon alta runsaat vuotta sitten vapautunut maan kuori kohoaa yhä lähes metrin sadassa vuodessa. Maapinta-ala lisääntyy noin neliökilometrin vuodessa. Maan kohoaminen yhdistänee Suomen ja Ruotsin 2000 vuoden kuluessa. Matala Merenkurkku karikkoineen ja umpeenkasvavine merenlahtineen on Itämeren tärkeimpiä saaristolintujen pesimäalueita. Alueen kylissä saariston elinkeinot ja perinteet ovat säilyneet elinvoimaisina. toistensa vastakohtia. Yhdessä alueet antavat kuvan viime jääkauden aiheuttamasta maankohoamisilmiöstä, ja ne ovat ainutlaatuisia esimerkkejä meneillään olevista geologisista ja biologisista prosesseista. Merenkurkun saaristo ja Korkea rannikko Merenkurkun saaristo ja Ruotsin Korkea rannikko muodostavat Suomen ja Ruotsin yhteisen maailmanperintökohteen. Alueiden välinen etäisyys on 150 km. Jyrkkärantainen Korkea rannikko ja matalapiirteinen Merenkurkku ovat topografialtaan Koordinaatit: N, E
17 Merenkurkun saaristo otettiin maailmanperintöaluetteloon vuonna 2006 Suomen ensimmäisenä luonnonperintökohteena nopean maankohoamisen ja harvinaisten De Geer -moreenimuodostumien vuoksi. Maailmanperintöalue sijaitsee kahdessa valtiossa: Merenkurkun saaristo Suomessa ja Korkea rannikko Ruotsissa.
19 1 VANHA RAUMA Rauman museo Kauppakatu 24, Rauma 6 2 SUOMENLINNA Suomenlinnakeskus Suomenlinna C 74, Helsinki 3 PETÄJÄVEDEN VANHA KIRKKO Petäjäveden kirkkoherranvirasto Asematie 1, Petäjävesi 4 VERLAN PUUHIOMO JA PAHVITEHDAS Verlan tehdasmuseo Verlantie 295, Verla 6 5 SAMMALLAHDENMÄKI Savulaaksontie 181, Lappi 6 6 STRUVEN KETJU Maanmittauslaitos PL 84, Helsinki 7 MERENKURKUN SAARISTO Metsähallitus, Terranova Merenkurkun luontokeskus Museokatu 3, Vaasa Koordinaattien järjestelmä WGS84. Karttoja voi hakea Maanmittauslaitoksen Karttapaikalta: Kartat Maanmittauslaitos lupa 49/MML/12. Helsinki 2012.
20 Julkaisija: Maanmittauslaitos Opastinsilta 12 C PL 84, Helsinki Toimittaja: Pekka Tätilä Ulkoasu: Virpi Lönnström Kuvat: Markus Sirkka, Lentokuva Vallas Oy, Seppo Lammi, Antero Aaltonen, Raimo Sundelin, Arto Hämäläinen ISBN Lönnberg Painot Oy E /2012
U MUUTT U MUUTT MATKA UMUUTT ILUMUU MUUTTUVA MATKAILU - tietoa matkailusta ja matkailuelinkeinosta LUMUUTT 2/2007 A MATK Maailmanperintökohteet matkailun resursseina MUUTTUVA MATKAILU - tietoa matkailusta